**IZBORNA NASTAVA**

**Što je izborni predmet?**

* izborni predmet je predmet koji se dobiva u drugom razredu **OPĆE** gimnazije, a kojega izabiru učenici prema ponudi škole i vlastitim željama
* odabrani izborni predmet obvezno je pohađati cijelu školsku godinu

**Kako će se organizirati izborna nastava?**

* odluka učenika o izbornom predmetu je individualna (ne moraju svi učenici jednog razreda slušati isti izborni predmet)
* svi izborni predmeti održavat će se u istom terminu (dakle, učenik može pohađati samo jedan

 izborni predmet) 2 sata tjedno (blok-sat)

* termin je unutar redovnog rasporeda (neće biti osmih satova i termina prije ili poslije nastave – osim u slučaju kad se to zahtijeva iz epidemioloških razloga)
* izostanci se bilježe kao i na redovnoj nastavi

**Kako se ocjenjuje izborna nastava?**

* izborni predmet ocjenjuje se prema elementima koje odredi nastavnik, a ocjena iz izbornog predmeta upisuje se u svjedodžbu i ulazi u opći uspjeh
* odgovaranje iz izbornog predmeta računa se kao odgovaranje iz bilo kojeg predmeta, a pisanje pisane provjere znanja iz izbornog predmeta računa se kao bilo koja druga pisana provjera (tj. svi izborni predmeti u pravilu pišu pisane provjere u istom terminu)

**Kako prijaviti izborni predmet?**

* između ponuđenih predmeta treba napraviti rang-listu tri najpoželjnija
* popuniti obrazac 1 koji se nalazi na web-stranici škole ([www.prva.hr](http://www.prva.hr))
* popunjeni obrazac 1 poslati na mail adresu: izborni.prva@gmail.com počevši od

 **9. 6. 2023. od 8,00 sati! (ranije prijave nisu važeće)**

* popunjeni obrazac 2 donijeti u referadu do 30. 6. 2023.

**Kako će se učenici raspoređivati na izbornu nastavu?**

* organizirat će se samo oni predmeti za koje bude dovoljno prijavljenih učenika
* u zagradama se nalazi maksimalni broj učenika po grupi
* ako je za neki predmet više prijavljenih učenika nego je to predviđeno, prednost imaju oni koji su se ranije prijavili ili će se formirati više grupa iz tog predmeta (ukoliko je to moguće)
* ako učenik iz nekog od ovih razloga ne bude mogao dobiti svoj prvi izbor, škola će ga automatski rasporediti u predmet koji mu je naveden kao drugi odnosno treći izbor

**PONUDA IZBORNIH PREDMETA 23./24.:**

|  |  |  |
| --- | --- | --- |
| **2. razredi** | **3. razredi** | **4. razredi** |
| Španjolski jezik - 1. godina učenja (20) | Španjolski jezik – nastavljači A2 (20) | Matematika (nema ograničenja) |
| Engleski jezik (20) | Engleski jezik (20) |  |
| Informatika (12) | Informatika - nije nužno pohađanje izborne informatike u 2. razredu - (12) |  |
| Tjelesna i zdravstvena kultura (20) | Tjelesna i zdravstvena kultura (20) |  |
| Talijanski jezik - 1. godina učenja (20) | Talijanski jezik - 2. godina učenja (20) |  |
| Biologija (20) | Biologija (20) |  |
| Francuski jezik – 1. godina učenja (15) | Sociologija - Svjetske religije (20) |  |
| Kemija (12) | Fizika (12) |  |
|  | Psihologija (20) |  |
|  |  |  |